UTOPEK „CHLASTUŚ”
Siedzioł nad stawym i chytoł ryby Jorgel Pyrchała
Jakoś żodno ryba chycić sie nie chciała
Jorgel był zły i zabuczały
Nogle obie wyndki aż sie ogibały!
Cojś z wielkim gwołtym wyndkami targało
I we wodzie fest sie ciepało
„Kiż pieron ?”-padoł se Jorgel Pyrchała
„Czy by jedna ryba na dwie wyndki chycić sie chciała?”
Targoł wyndkami i zapiyroł sie nogami aż spadła mu czopka
Ze stawu wyciongnył zamias wielkij ryby – utopka
Utopek wylynkany , ślypia ze strachu wyblyszczone
Mioł wielki , szpicate uszy i szkuty zielone
Ze strachu borok utopek prawie zdżistany zdżistany
Czepoł pazurami a miyndzy palcami mioł błany
„Jeszcze w życiu ech nie widzioł takigo pierona
Djoboł to ni ma – bo ni mo ogona!
Coż to sam je za cudaczny chłopek?”
- „Czy ty Jorgel nie widzisz że jo je utopek ?
Pokazowoł żech kaprom we stawie jaki mom w pazurach błany
Nie doł ech pozor , hnet żech był we wyndkach zamatłany
Nazywom sie „Chlastuś Ciompała”
Moja mama”Dżistla” sie nazywała
Fest cie prosza puś mie nazot do wody
Bo jo nie robia ludziom żodnej szkody”
Jorgel ze spory zrobiył sie czerwony jak rak
I padoł utopkowi tak :
„Skuli tego że kapry twojich berow o błanach słochały
Na moji wyndki chycić sie nie dały
Bestoż cie nie puszcza nazot do wody
Bo to je robiyni ludziom szkody !”
Wzion zaroz z wyndki linka
I zrobiył „Chlastusiowi” na karku szlinga
Uwionzoł go do stroma
Zebroł sie i hnet był w doma
„Chlastuś” borok mianczoł i ślimtoł nieszczynśliwy
Jeszcze ku tymu popolyły go pokrziwy
Po licach kulały sie mu zielone płaczki
Ze strachu dostoł jeszcze dżistaczki
- – - – - – -
Utopki mogom żyć bez wody yno sztyry godziny
A potym uschnom jak treciny
Bestoż”Chlastuś” tak sie boł
Bo jeszcze trocha pożyć by chcioł
Duczoł , wołoł pomocy , uwionzany już trzi godziny
Aż go znejdła jedna baba co zbiyrała maliny
Kozikym urzła linka na karku utopkowym
A on fuknył do wody – cały i zdrowy
Chcioł babie cojś dać na podziynkowani
I wyciepnył ze stawu miyszek z drogimi kamiyniami
Baba była całe życi biydno i świdrato
Kamiynie sprzedała – stała sie bogato
- – - – - -
Tukej jeszcze ni ma koniec tego
Bo „Chlastuś”roz dopod Jorgla ożratego
Jorgel Pyrchała był kajś na urodzinach
Szoł do chałupy – prawie pizła dziesionto godzina
Pochytany kole stawu szoł
A utopek już sie naprzod śmioł
Już downo wachowoł na niego
Teraz go cylnył ożratego
„Chlastuś Ciompała”ze stawu wroz wyskoczył
Poświyciył Jorgelowi ślypiami do oczy
Zaroz Pyrchale w łebie sie zakrynciyło
I cojś go choby zamroczyło
Sztyry godziny smykoł po patoryjach utopek Jorgla Pyrchały
Aż od tego już go szłapy bolały
Bez siedym wsi”Chlastuś”Jorgla kludziył
Jorgel szłapoł za nim i sie nie obudziył
Smykoł go utopek bez harpanci , miedze i wygony
Jorgel od tego harpancio mioł pysk czerwony
Już durch od tego smykanio zajechany
Pysk mioł ganc podropany
Ale za sztyry godziny utopka ogromnie suszyło
Wartko jaki staw znejść czabyło
Mioł suche szupy na puklu i też był zajechany
Skyrkły sie mu na pazurach błany
Znojd gibko jakiś staw we siodmej wsi
Doł yntka do wody – roz , dwa , trzi
- – - – - – - -
Obudziył sie Jorgel dopiyro nad ranym
Kole stawu i do saga poseblykany!
Nie wiedzioł kaj je i skond sie tam wzion
„Co jo tukej robia sagi i som?”
Rod by sie kaj spytać , iść do jakij chałupy
Ale przeca nie chcioł pokozać sagij …..
A „Chlastuś” jak yno yntka do stawu doł
To sie z kaprami ze Jorgla śmioł
Chodziył Jorgel kole stawu fest zastarany
Lonty znojd ale kabot skuli tego chraścio był potargany
Tak sie odpłaciył za krziwda „Chlastuś Ciompała”
Dostoł nauczka zły Jorgel Pyrchała
Marietta Nikel
slv_Latn szl_Latn szl_Latn szl_Latn szl_Latn pol_Latn szl_Latn vec_Latn szl_Latn pol_Latn pol_Latn pol_Latn pol_Latn szl_Latn szl_Latn szl_Latn fuv_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn unk szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn unk pol_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn unk szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn mri_Latn